เงินเยนร่วงหลังG20ลดยอดขาดดุล-หนี้สาธารณะ
เงินเยนร่วงหลังที่ประชุม G-20 มีมติหนุนลดยอดขาดดุลงบประมาณ-หนี้สาธารณะ
28 มิ.ย. 2553

เงินเยนร่วงหลังที่ประชุม G-20 มีมติหนุนลดยอดขาดดุลงบประมาณ-หนี้สาธารณะ
ค่าเงินเยนร่วงลงสู่ระดับ 110.59 ยูโร จากระดับที่ตลาดนิวยอร์กเมื่อวันศุกร์ที่ 110.41 ยูโร หลังที่ประชุมG-20 มีมติให้กลุ่มประเทศพัฒนาแล้วใช้มาตรการการคลัง เพื่อลดยอดขาดดุลให้ได้ภายในปี 2556 และลดตัวเลขหนี้สาธารณะของรัฐบาลต่อหน่วยจีดีพีลงให้ได้ภายในปี 2559          ผู้นำ G-20 ได้แสดงความพอใจที่ญี่ปุ่นประกาศใช้มาตรการเสริมสร้างความแข็งแกร่งด้านการคลัง พร้อมกับเรียกร้องให้ประเทศต่างๆที่กำลังประสบปัญหาด้านการคลัง ให้เร่งเสริมสร้างสถานะการคลังในประเทศให้แข็งแกร่ง          ส่วนค่าเงินดอลลาร์ร่วงลงเกือบแตะระดับต่ำสุดในรอบ 1 สัปดาห์เมื่อเทียบกับสกุลเงินยูโร ก่อนที่ทางการสหรัฐจะเปิดเผยตัวเลขจ้างงานเดือนมิ.ย.ในวันศุกร์นี้ โดยนักวิเคราะห์ส่วนใหญ่ในวอลล์สตรีทคาดว่า ตัวเลขจ้างงานเดือนมิ.ย.จะร่วงลง 110,000 ตำแหน่ง เนื่องจากการจ้างพนักงานชั่วคราวของภาครัฐในส่วนของงานสำมะโนประชากรมีแนวโน้มปรับตัวลดลง และคาดว่าอัตราว่างงานเดือนมิ.ย.จะพุ่งขึ้นแตะระดับ 9.7%